
Република Србија                                                                                   
ОПШТИНА ЦРНА ТРАВА
ИЗБОРНА КОМИСИЈА
Број:13/2023
Датум: 14.11.2023. године
ЦРНА ТРАВА

З  А  П  И  С  Н  И  К
СА 20. СЕДНИЦЕ ИЗБОРНЕ КОМИСИЈЕ  
ОПШТИНЕ ЦРНА ТРАВА
ОДРЖАНЕ 14.11.2023. ГОДИНЕ

Седница је почела у 10:00 часова у сали Дома културе у Црној Трави.
Седницу је отворио председник Изборне комисије општине Црна Трава, Бојан Цекић који је констатовао да су на седници Изборне комисије присутни: Милош Глигоријевић, заменик председника, Новка Стојилковић, заменик члана Изборне комисије, Магдалена Илић, заменик члана Изборне комсије, Игор Дојчиновић, члан Изборне комисије, Ана Војиновић, заменик члана Изборне комисије, Зоран Николић, члан Изборне комисије Душица Петровић, члан Изборне комисије, Светлана Костадиновић, члан Изборне комисије, Лела Стефановић, члан Изборне комисије у проширеном саставу, Александар Николић, секретар Изборне комисије и Иван Синадиновић, заменик секретара Изборне комисије.
Како је констатовано присуство већине чланова комисије, председавајући је утврдио да постоји кворум за рад и пуноважно одлучивање.

Пре почетка седнице, председавајући је на усвајање ставио записник са претходне (19.) седнице. Записник је једногласно усвојен.

Затим је Председавајући предложио следећи,
                     
Д Н Е В Н И   Р Е Д:

1. Разматрање и доношење одлуке о предлогу за именовање члана и заменика члана у проширени састав Изборне комисије општине Црна Трава, на предлог Коалиције Социјалистичка партија Србије, Јединствена Србија и „Зелени Србије“, подносиоца проглашене изборне листе кандидата за народне посланике ИВИЦА ДАЧИЋ – ПРЕМИЈЕР СРБИЈЕ
2. Разматрање и одлучивање о предлогу за именовање члана и заменика члана у проширени састав Изборне комисије општине Црна Трава, на предлог КОАЛИЦИЈЕ: МИЛИЦА ЂУРЂЕВИЋ СТАМЕНКОВСКИ – БОШКО ОБРАДОВИЋ – НАЦИОАНАЛНО ОКУПЉАЊЕ – ДРЖАВОТВОРНА СНАГА – Српска странка Заветници – Српски покрет Двери, подносиоца проглашене изборне листе кандидата за народне посланике МИЛИЦА ЂУРЂЕВИЋ СТАМЕНКОВСКИ – БОШКО ОБРАДОВИЋ – НАЦИОНАЛНО ОКУПЉАЊЕ – ДРЖАВОТВОРНА СНАГА – Српска странка Заветници – Српски покрет Двери
3. Текући питања

Предложени дневни ред једногласно је усвојен.

Након тога прешло се на рад по тачкама дневног реда.


1. ТАЧКА
Ову тачку дневног реда образложио је Александар Николић који је навео да Изборна комисија наставља са редовним активностима. 
Даље наводи да је дана 04.11.2023. године Републичка изборна комисија прогласила Изборну листу ИВИЦА ДАЧИЋ – ПРЕМИЈЕР СРБИЈЕ, подносиоца  Коалиције: Социјалистичка партија Србије, Јединствена Србија и „Зелени Србије“. 
Овлашћено лице подносиоца наведене проглашене листе, Угљеша Марковић из Београда, поднео је путем мејла преко Републичке изборне комисије дана 13.11.2023. године у 16:15 часова, Изборној комисији општине Црна Трава предлог да се за чланове Изборне комисије у проширеном саставу именују Биљана Бабић из Црне Траве, а за заменика члана Смиља Ђорђевић из Црне Траве. 
Као што се може видети ова коалиција није овластила посебно лице за подношење предлога за чланове општинске изборне комисије у проширеном саставу у Црној Трави, већ је предлог дошао од овлашћеног лица коалиције из централе колације и то у виду табеле у којој су предложена лица за чланове и заменике чланова оштинских и градских изборних комисија на територији Републике Србије.
Провером испуњености услова за именовање предложених лица у проширени састав,  Изборна комисија утврдила је да оба предложена лица имају изборно право, нису народни посланици, нити кандидати за народне посланике, те да испуњавају законске услове за именовање.  
С обзиром да су наведена лица предложена од стране подносиоца проглашене изборне листе за избор народних посланика Народне скупштине, то би иста постала део састава изборне комисије за спровођење избора за народне посланике и део заједничког састава и као таква могу учествовати у раду и доношењу одлука само у погледу оних питања која се тичу избора за народне посланике и питања која су заједничка за изборе за одборнике и изборе за народне посланике, попут одређивања бирачких места, образовања бирачког одбора у сталном саставу. 

Председавајући је отворио расправу.
За реч се јавила Светлана Костадиновић, члан комисије која је навела да Биљана Бабић као лице предложено за члана Изборне комисије општине Црна Трава у проширеном саставу не испуњава услове за члана Изборне комисије испред ове коалиције, с обзиром да није члан ни Јединствене Србије, ни Социјалистичке партије Србије, већ СНС - а. 
Сматра да је начињена грешка приликом предлагања чланова, те да је за члана требала да буде предложена Љубинка Петровић, а да предложена Биљана Бабић нема права да буде предложена за члана. 
Александар Николић је појаснио да је од стране Коалиције: Социјалистичка партија Србије, Јединствена Србија и „Зелени Србије“ одређено лице овлашћено за заступање, између осталог и да подноси предлоге за чланове изборних комисија у проширном саставу, те да је достављени предлог чланова изборне комисије у проширеном саставу, за комисију валидан, јер није могуће установити да ли је неко од предложених чланова заиста и члан те или неке друге политичке партије, нити је то услов, односно сметња за именовање, тако да је што се тиче Изборне комисије, поднети предлог исправан. 
На изнето члан комисије Светлана Костадиновић питала је да ли је могуће уложити приговор на решење Општинске изборне комисије о евентуалном избору Биљане Бабић за члана изборне комисије у проширеном саставу, на шта јој је Александар Николић одговорио да је улагање приговора дозвољено, али да би исти вероватно био одбијен од стране РИК-а као неоснован, даље наводећи да је неспорно да је овлашћено лице коалиције доставило предлог члана и заменика у проширеном саставу, а да је на самој коалицији, коју чине три странке, како ће између себе да изврше поделу чланства у изборним комисијама на локалу. 
Свакако да чланство у другој политичкој странци, од оне која је предлагач за члана, није сметња за чланство у општинској изборној комисији. 

Пошто се више нико није јављао за реч, иста је закључена и прешло се на гласање.
	По извршеном гласању по првој тачки дневног реда константовано је да је 5 (пет) чланова гласало ЗА, 3 (три) члана гласало против, уздржаних није било, тако да је Изборна комисија општине Црна Трава, на предлог Коалиције: Социјалистичка партија Србије, Јединствена Србија и „Зелени Србије“, подносиоца проглашене изборне листе кандидата за народне посланике ИВИЦА ДАЧИЋ – ПРЕМИЈЕР СРБИЈЕ, већином гласова  од укупног борја чланова донелa:

· Решење о именовању члана и заменика члана Изборне комисије општине Црна Трава у проширеном саставу, 

Решење о именовању донето је у 10:25 часова.

2. ТАЧКА
И другу тачку дневног реда образложио је Александар Николић, секретар Изборне комисије оппштине Црна Трава, који је навео да је дана 05.11.2023. године Републичка изборна комисија прогласила Изборну листу МИЛИЦА ЂУРЂЕВИЋ СТАМЕНКОВСКИ – БОШКО ОБРАДОВИЋ – НАЦИОНАЛНО ОКУПЉАЊЕ – ДРЖАВОТВОРНА СНАГА – Српска странка Заветници – Српски покрет Двери, подносиоца МИЛИЦА ЂУРЂЕВИЋ СТАМЕНКОВСКИ – БОШКО ОБРАДОВИЋ – НАЦИОНАЛНО ОКУПЉАЊЕ – ДРЖАВОТВОРНА СНАГА – Српска странка Заветници – Српски покрет Двери.
Никола Драгић као овлашћено лице ове проглашене изборне листе доставио је Изборној комисији општине Црна Трава овлашћење којим је Верољуб Славковић из Црне Трава од стране ове коалиције овлашћен да у име и за рачун подносиоца проглашене изборне листе предлаже чланове и заменике чланова у проширени састав изборне комисије, предлаже чланове и заменике чланова у проширени састава бирачких и врши измене чланова и заменика чланова бирачких одбора у складу са законом, подносит захтеве за поништај гласања, приговоре и друга правна средства, подноси захтеве за вршење увида у изборни материјал, одређује лица која ће присуствовати примопредаји изборног материјала.  
Верољуб Славковић, поднео је дана 14.11.2023. године у 07:17 часова предлог да се за члана Изборне комисије у проширеном саставу именује Верољуб Славковић из Црне Траве, а за заменика Бојан Рашић из Црне Траве.  
Провером испуњености услова за именовање предложених лица у проширени састав,  Изборна комисија утврдила је да оба предложена лица имају изборно право, нису народни посланици, нити кандидати за народне посланике, те да испуњавају законске услове за именовање.  
С обзиром да су наведена лица именована на предлог подносиоца проглашене изборне листе за избор народних посланика Народне скупштине, то су иста део састава изборне комисије за спровођење избора за народне посланике и део заједничког састава и као таква могу учествовати у раду и доношењу одлука само у погледу оних питања која се тичу избора за народне посланике и питања која су заједничка за изборе за одборнике и изборе за народне посланике, попут одређивања бирачких места, образовања бирачког одбора у сталном саставу. 

Председавајући је отворио расправу.
За реч се нико није јавио.
Пошто у расправи нико није учествовао, иста је закључена и прешло се на гласање.
По извршеном гласању по првој тачки дневног реда константовано је да је 8 (осам) чланова гласало ЗА, против није било, уздржаних није било, тако да је Изборна комисија општине Црна Трава, на предлог подносиоца МИЛИЦА ЂУРЂЕВИЋ СТАМЕНКОВСКИ – БОШКО ОБРАДОВИЋ – НАЦИОНАЛНО ОКУПЉАЊЕ – ДРЖАВОТВОРНА СНАГА – Српска странка Заветници – Српски покрет Двери, једногласно донелa:

· Решење о именовању члана и заменика члана Изборне комисије општине Црна Трава у проширеном саставу

Решење о именовању донето је у 10:35 часова.


3.ТАЧКА
У оквиру треће тачке Александар Николић обавестио је чланове Изборне комисије да је за сада проглашено осам изборних листи на републичком нивоу, те да се још увек чека подношење прве изборне листе на локалу.
Даље наводи да ће у наредном периоду изборна комисија донети одлуку о боји гласачког, контролног листића и боји затворница, те да је потребно ступити у контакт са представницима Службеног гласника, а у вези штампања гласачких листића са воденим жигом, а затим исте досавити штампарији у Лесковцу ради штампања, а о чему ће чланови изборне комисије бити благовремено обавештени. 

Како се у оквиру ове тачке нико није јављао за реч, седница је завршена у 10:40 часова.

Писани материјал је саставни део овог Записника.


ИЗБОРНА КОМИСИЈА
ОПШТИНЕ ЦРНА ТРАВА


                   СЕКРЕТАР                                                      		ПРЕДСЕДНИК
  Александар Николић, дипл.правник                              Бојан Цекић, дипл.правник

